કેન્દ્ર સરકારની ખેડૂત વિરોધી નીતિના વિરોધમાં અને ખેડૂતોના વિવિધ પ્રશ્નોને લઈ કોંગ્રેસ દ્વારા અપાયેલ રાજ્યભરમાં ચક્કાજામના પગલે મહેસાણામાં પણ જિલ્લા કોંગ્રેસ પ્રમુખ સહિતના અગ્રણીઓ રોડ પર ઊતરી આવ્યા હતા અને મહેસાણા બાયપાસ, ઊંઝા-મહેસાણા હાઈવે સહિત ત્રણ જગ્યાએ રસ્તા રોકી ચક્કાજામ કરી દેતાં ટ્રાફિક જામનાં દૃશ્યો સર્જાયા હતા અને બપોરે રાધનપુર રોડ પર ચક્કાજામ કરવા જતાં તમામ કોંગ્રેસીઓની અટક કરી દેવામાં આવી હતી.